Hr. Tiit Riisalo

majandus- ja infotehnoloogiaminister

21. veebruar 2024

**Platvormitöö direktiivist**

Lugupeetud majandus- ja infotehnoloogiaminister

Pöördun teie poole, et saada teavet ja selgitusi seoses hiljutise COREPERi hääletuse platvormitöö tingimuste parandamise direktiivi üle. Nagu teame, ei saanud eelnevalt Euroopa Parlamendiga läbiräägitud ettepanek COREPERis vajalikku toetust. Selle hääletamisel tekkis blokeeriv vähemus, mille hulka kuulusid Saksamaa, Eesti, Kreeka ja Prantsusmaa (viimane lükkas ettepaneku tagasi).

Ootan Teie vastust, et mõista paremini Eesti positsiooni ja tulevasi samme seoses selle olulise teemaga, mis mõjutab suurt hulka töötajaid nii Eestis kui kogu Euroopa Liidus.

Arvestades Eesti varasemat positiivset tagasisidet direktiivi eelnõule, soovin teada järgmist:

1. Mis olid peamised kaalutlused ja argumentatsioon, mis viisid Eesti otsuseni jääda viimasel COREPERi koosolekul erapooletuks, eriti arvestades, et direktiivi eesmärk on parandada platvormitöötajate töötingimusi?

2. Kuidas kavatseb Eesti edaspidi suhestuda platvormitöö tingimuste parandamise direktiivi eelnõu ja sellega seotud aruteludega, arvestades hiljutist hääletustulemust COREPERis?

Lugupidamisega

/allkirjastatud digitaalselt/

Andrei Korobeinik

Riigikogu liige